Peter Bogdanovich

Peter Bogdanovich (1939–2022) var en amerikansk filmregissør, manusforfatter, skuespiller, produsent, filmanmelder og filmhistoriker av serbisk opprinnelse. Han var en av regissørene i den såkalte «New Hollywood»-bølgen.

Han var opprinnelig journalist med film som arbeidsområde, men fikk så jobb i produksjonsstaben som laget filmen The Wild Angels (1966) med Roger Corman som regissør. Filmen ble en suksess, og Bogdanovich fikk deretter muligheten til å debutere som regissør selv med filmen Targets (1968), som fikk svært gode anmeldelser. Det gjorde også dramaet The Last Picture Show (1971), som ble nominert til åtte Oscar, deriblant i kategoriene «Best Director» og «Best Adapted Screenplay».

Liv og virke

Bakgrunn og tidlig virke 
Peter Bogdanovichs mor var jødisk og født i Østerrike, mens faren var av serbisk opphav å var ortodoks kristen. Peter Bogdanovich utviklet tidlig interesse for film, arbeidet til å begynne med på kinoer, og senere med film på Metropolitan Museum of Art. For museets regning skrev han blant annet en biografi om Orson Welles.

Han giftet seg i 1962 med kostymedesigneren Polly Platt som delte hans interesse for film. De følgende årene tilbragte ektemakere  med å se og studere film. 

I juni 1964 reiste paret Bogdanovich bil fra New York City til Los Angeles, fast bestemte på å ta seg inn i filmens verden. Regissøren Roger Corman benyttet seg av Bogdanovich som regiassistent ved inspillingen av The Wild Angels (med Peter Fonda) og tilbød ham å regissere filmen Targets, som ble innspilt i april 1967.

Filmregissør 
Bob Rafelson og Bert Schneider på det da hippe produksjonsselskapet BBS fikk opp øynene for Peter Bogdanovich og tilbød ham å lage filmer hos dem. Bogdanovich foreslo en filmatisering av romanen Siste forestilling og i det store og hele fri hender. Hans hustru assisterte ham meget under innspillingen og var i realiteten en slags medregissør. Det var Platt som foreslo den da ukjente modellen Cybill Shepherd til en av de kvinnelige hovedroller. Innspillingen av Siste forestilling førte imidlertid tll at Bogdanovichs og Platts ekteskap havarerte ettersom Bogdanovich innledet et forhold med Shepherd. Filmen ble fremgangsrik hos både publikum og filmanmeldere og førte til at Bogdanovich ble kjent, samtidig som den også lanserte Cybill Shepherd som skuepillerinne. Deretter fikk Bogdanovich regissera komedien What’s Up, Doc? med Barbra Streisand i hovedrollen, også den en stor suksess. 

I begynnelsen av 1973 ble Bogdanovich oppringt av Paramounts administrerende direktør Frank Yablans og mer eller mindre tvunget til å spille inn Paper Moon. Bogdanovich fikk stor hjelp av sin tidligere ektefelle Polly Platt, og filmen, som hadde premiere i 1973, ble nok en stor suksess for ham, eller snarest teamet Bogdanovich-Platt. 

Bogdanovich magi ble imidlertid brutt i og med Daisy Miller, en filmatisering av en roman av Henry James der Shepherd spilte hovedrollen. Filmen, som hadde premiere 22. mai 1974, ble slaktet av kritikerene. Det het blant annet at Shepherd, fikk særlig negative vurderinger, hadde en «utstråling som en død hamster.» Neste film, At Long Last Love, som hadde premiere i 1975, ble likeså en flopp hos både kritikere og publikum. Bogdanovich hadde senere en viss suksess med filmen Masken (1985). Privat gikk han bankerott to ganger i 1990-årene.

Senere år 
I 1998 ble Den sista föreställningen innvalgt i National Film Registry, en utmerkelse som kun tildeles «kulturelt, historisk eller estetisk betydningsfulle filmer».

Foruten å regissere en del for fjernsynet,  vendte Bogdanovich også tilbake til skuespilleriet, blant annet med en gjentagende gjesterolle i Sopranos (han regisserte også et avsnitt) og så spilte han seg selv i et avsnitt av How I Met Your Mother.

Han hadde også en stemmerolle i et avsnitt av The Simpsons. Bogdanovichs siste spillefilm, She's Funny That Way, hadde premiere i 2014 og hans siste dokumentarfilm The Great Buster: A Celebration kom 2018.

Peter Bogdanovich døde i Los Angeles den 6. januar 2022, han ble 82 år.

Filmograf

Som regissør

Film

Dokumentarfilmer
 1971: Directed by John Ford
2007: Runnin' Down a Dream
2018: The Great Buster: A Celebration

TV
TV-serier

TV-filmer
 1996: To Sir, with Love II
1997: The Price of Heaven
1997: Rescuers: Stories of Courage: Two Women
1998: Naked City: A Killer Christmas
1999: A Saintly Switch
2004: The Mystery of Natalie Wood
2004: Hustle

Bibliografi
Bøker av Peter Bogdanovich:
1961: The Cinema of Orson Welles. New York: Museum of Modern Art Film Library. 
1962: The Cinema of Howard Hawks. New York: Museum of Modern Art Film Library. 
1963: The Cinema of Alfred Hitchcock. New York: Museum of Modern Art Film Library. 
1967: John Ford. London: Studio Vista. . Expanded edition: Berkeley: University of California, 1978. 
1967: Fritz Lang in America. London: Studio Vista. ; New York: Praeger. 
1970: Allan Dwan: The Last Pioneer. Inglaterra: Studio Vista. 
1973: Pieces of Time. New York: Arbor House. . Expanded edition, 1985: Pieces of Time: Peter Bogdanovich on the Movies, 1961–1985. 
1984: The Killing of the Unicorn – Dorothy Stratten 1960–1980. William Morrow and Company. 
1992: This is Orson Welles. HarperPerennial. 
1995: A Moment with Miss Gish. Santa Barbara: Santa Teresa Press. 
1997: Who The Devil Made It: Conversations with Legendary Film Directors. Alfred A. Knopf. 
1999: Peter Bogdanovich's Movie of the Week. New York: Ballantine Books. 
2004: Who the Hell's in It: Conversations with Hollywood's Legendary Actors. New York: Alfred A. Knopf.

Referanser

Eksterne lenker 
 

Regissører fra USA
Filmprodusenter fra USA
Manusforfattere fra USA
Skuespillere fra USA
Filmregissører fra USA
personer fra Ulster County i New York